
מכרז מס' 1/2025 
הזמנה להציע הצעות למתן שירותי תכנון בפרויקטים להתחדשות עירונית
1. הרשות הממשלתית להתחדשות עירונית (להלן- "הרשות הממשלתית") האמונה על קידום ההתחדשות העירונית במדינת ישראל פועלת, בין היתר, להאצת הליכי תכנון. בכלל זה, מקדמת הרשות הממשלתית כ-150 תכניות להתחדשות עירונית ברחבי הארץ באמצעות צוותי תכנון מטעמה, וצופה לקדם כ-25 תכניות חדשות מדי שנה.
2. על מנת לקדם את מגוון תכניות ההתחדשות העירונית בהן היא מטפלת באופן מיטבי ויעיל, במסגרת מכרז זה, מבקשת הרשות הממשלתית להתקשר עם 8 חברות תכנון, אשר יתווספו ל–5 החברות המספקות לה שירותי תכנון היום. הזוכים במכרז יעמידו לרשות הרשות הממשלתית צוותי תכנון הכוללים את כל היועצים הנדרשים לקידום התכניות, למעט מנהל תכנון עימו הרשות הממשלתית התקשרה או תתקשר בנפרד. 
3. תנאי הסף: תנאי הסף המנהליים והמקצועיים, אמות מידה ומשקולות לבחירת הצעות זוכות, מפורטים במסמכי המכרז.
4. [bookmark: _Hlk101968038]תקופת ההתקשרות: מיום חתימת ההסכם על ידי הרשות הממשלתית ועד ליום 31.12.2026. לרשות הממשלתית שמורה זכות ברירה (אופציה) להאריך את תקופת ההסכם לתקופות נוספות, בכפוף למגבלות התקציב וחוק התקציב, ובלבד שסך תקופת ההתקשרות לא תעלה על 60 חודשים. 
5. [bookmark: _GoBack]כנס מציעים: יתקיים ביום 2.7.25 בשעה 16:00 במשרדי הרשות הממשלתית, ברחוב בית הדפוס 12, בית השנהב אגף C, ירושלים (אלא אם ייקבע כי יתקיים בזום). הנוכחות אינה חובה, אך טעונה הרשמה בהודעת דוא"ל לכתובת: Hit-ironit-michraz@moch.gov.il עד ליום 30.6.2025 בשעה 15:00.
6. שאלות הבהרה: ניתן להעביר שאלות הבהרה עד ליום 10.7.25 בשעה 15:00 במתווה המפורט במסמכי המכרז, דרך עמוד המכרז באתר מינהל הרכש בכתובת www.mr.gov.il, .
7. הגשת הצעות: יש להגיש את ההצעות עד ליום 3.8.25 בשעה 15:00. ההגשה תהיה לתיבת המכרזים הדיגיטלית באתר מינהל הרכש, שכתובתו: www.mr.gov.il באמצעות לחיצת המציע על הקישור "להגשת הצעה" בעמוד הפרסום של המכרז באתר זה אשר תעבירו למערכת הגשת הצעות. לצורך הגשת ההצעה, יידרש המציע לבצע רישום מוקדם למערכת הגשת הצעות. להנחיות וחומרי הדרכה ניתן להיכנס לקישור הבא: https://portal.gpa.gov.il/supplier/tender 
לא ניתן להגיש הצעות במערכת לאחר המועד האחרון להגשת הצעות.
8. מסמכי המכרז, התשובות לשאלות ההבהרה וכל העדכונים למכרז יפורסמו באתר האינטרנט של הרשות הממשלתית בכתובת:www.renew-il.gov.il  ובאתר מינהל הרכש הממשלתי בכתובת: www.mr.gov.il.
בכל מקרה של סתירה בין הוראות מודעה זו וההוראות המצויות במכרז, הוראות המכרז גוברות.

  ועדת המכרזים 
הרשות הממשלתית להתחדשות עירונית	
     
בית הדפוס 12, בית השנהב, אגף C, ירושלים, 9548315 טל': 074-768-1444

